Wibaxin lehdistötiedote xx.xx.2019

**Wibax saavutti miljardin kruunun tavoitteensa**

Suomessakin toimiva ruotsalainen kemianyritys suuntaa tulevaisuuteen kasvattamalla omaa tuotantoaan.

Lähes kymmenen vuotta sitten asetettiin tavoite. Vuonna 2018 se saavutettiin reippaasti. Wibax voi nyt lukeutua niiden valikoitujen pohjoisruotsalaisten yhtiöiden joukkoon, joiden liikevaihto ylittää miljardi kruunua (yli 100 miljoonaa euroa).

– Tähtäsimme alun perin vuoteen 2020, mutta saavutimme lähes 1,2 miljardin kruunun liikevaihdon jo viime vuonna, konsernijohtaja Jonas Wiklund kertoo. Lisäksi olemme onnistuneet kasvattamaan liikevaihtoamme kannattavasti ja ylitimme myös kannattavuustavoitteemme vuonna 2018, mikä tietenkin tuntuu mahtavalta. Tulokseen pääsimme uskomattoman sitoutuneen ja määrätietoisen henkilöstömme ansiosta.

Perheyhtiö Wibax toimittaa kemiallisia tuotteita Euroopan alueen perusteollisuudelle, ja myös Suomi on yritykselle tärkeä markkina. Viime vuoden aikana lisättiin erityisesti bio-öljyn myyntiä, mikä kasvatti liikevaihtoa.

– Tarjoamme asiakkaillemme bio-öljyn kokonaiskonseptia, eli laitoksen konvertoinnin jälkeen hoidamme myös öljyn toimitukset, Wiklund kertoo. On ilahduttavaa, että tämä liiketoiminta on kasvanut niin nopeasti, koska tavoitteenamme on olla nimenomaan kestävän kehityksen kemikaalitoimittaja.

Menestyksen muita syitä ovat omien tuotetoimitusten reipas kasvu, teollisuuden noususuhdanne sekä volyymien ja hintojen positiivinen kehitys.

**Kilpailua eri suunnista**

Wibax on sekä kemian tuotteiden tuottaja, neuvonantaja että toimittaja – ja tarjoaa kaiken päälle hyvin kehittynyttä logistiikkaa. Yhtiön konsepti on melkoisen ainutlaatuinen. Jonas Wiklundin mukaan juuri siksi on vaikeaa löytää suoraa kilpailijaa, jonka kokonaiskonsepti olisi sama. Sen sijaan Wibax kohtaa kovaa kilpailua eri toiminta-alueiden yksittäisiltä toimijoilta.

– Me haluamme osittain ottaa haltuun markkinaosuuksia, osittain hallita yhä suuremman osan arvoketjun kaikista vaiheista. Samalla vahvuutemme on jatkuvasti olla lähellä asiakkaitamme ja toimittaa tuotteet varmasti ja ajoissa.

**Liikevaihto kolminkertaistetaan**

Tavoitteiden saavuttamiseksi Wibaxin investoi jatkuvasti omiin kemiallisiin tuotteisiin. Hiljattain kasvatettu tuotantolupa Piteåssa merkitsee, että Wibax muun muassa suunnittelee kolminkertaistavansa omien tuotteiden liikevaihdon vuoteen 2025 mennessä. Panostus merkitsee sekä investointeja että uusia työpaikkoja. Tällä hetkellä Wibaxilla on noin 180 työntekijää.

– Investoimme nyt 140 miljoonaa kruunua (yli 13 miljoonaa euroa) tuotannon kasvattamiseen, suurempiin terminaaleihin ja uudistettuun toimistoon Piteåssa.

Wibax on toisin sanoen jo aloittanut työt uusien tavoitteiden saavuttamiseksi. Niiden mukaan keskitytään edelleen kasvuun ja vähintään viiden prosentin nettokannattavuuteen.

**Liikkumavara ja toipumista**

– Isäni sanoo aina, että täytyy olla rahaa, jotta voi ansaita lisää. Se on myös meidän filosofiamme, Jonas Wiklund toteaa. Hieno kehityksemme antaa meille liikkumavaraa ja mahdollisuuden hieman hengähtää ja palautua tulevaisuutta ajatellen.

Kuinka juhlitte miljarditavoitteen saavuttamista?

– Tähän mennessä olemme juhlineet pienimuotoisesti kakkukahveilla, mutta vuoden sisällä saavutus huomioidaan isosti koko henkilöstön kanssa. Vielä on kuitenkin yllätys, miten se tehdään.

**Lisätietoja:**

Mikael Kvist, tj, Wibax Oy

Puh. +358 500 365 724

Sähköposti: mikael.kvist@wibax.com

*WIBAXin liikeidea on myydä, ostaa, prosessoida ja toimittaa kemiallisia tuotteita eurooppalaiselle perusteollisuudelle. Panostamme määrätietoisesti kaikkien alueiden kehittämiseen – ostamisesta ja logistiikasta asiakasyhteistyöhön, tekniikkaan, tuotantoon ja palveluun – aina kestävyys keskiössä.*